Downloaded from YTS.MX
Official YIFY movies site: YTS.MX
Alam belantara Australia…
Dunia gurun dan debu yang wujud sejak purbakala.
Di celah puncak gunung yang melangit, terletak lembah rahsia yang tersembunyi.
Tanah subur yang menakjubkan ini
menjadi tumpuan mergastua untuk berlindung daripada gurun tandus.
Bagi setiap makhluk yang mendiami lembah ini,
inilah syurga dunia.
Namun begitu, ada sejenis haiwan yang jumlahnya banyak tak terkira di sini.
Kanggaru kelabu timur.
Lebih 2,000 ekor kanggaru tinggal di lembah ini.
Ini kisah salah seekor daripadanya.
Inilah Mala.
Kanggaru betina ini akan memulakan cabaran terhebat hidupnya.
Selama ini, ibunya Lowanna memastikan dirinya hangat dan terlindung.
Kini, buat kali pertama,
Mala bersedia untuk meninggalkan kantung yang selamat.
Selamat datang ke dunia ini, Mala.
Mulai detik ini, Mala sentiasa menempuh aral.
Si kecil ini cuma ada 12 bulan untuk menguasai ikhtiar hidup.
Peluang kejayaannya agak tipis.
Cuma satu daripada lima kanggaru mencecah usia setahun…
kerana syurga ini dihantui bahaya.
Hutan Hitam.
Ia mengelilingi lembah ini.
Rentung akibat kebakaran hutan, yang tinggal hanyalah pepohon besar.
Sisa-sisa hangus habitat yang dahulunya teguh.
Kanggaru tidak datang ke sini.
Ia didiami musuhnya yang paling bahaya.
Kawanan dingo.
Sudah bertahun lamanya Migaloo mengetuai kawanan ini.
Pemburu terbaik dalam keluarganya.
Anaknya ialah dingo hitam yang masih muda bernama Miro,
dilahirkan pada musim sejuk lalu, sama seperti Mala.
Miro sedang belajar memburu.
Tiba masanya untuk membuktikan kemampuan.
Lowanna sudah biasa menghadapi situasi ini.
Sebagai ibu yang berpengalaman,
Lowanna takkan lari membawa Mala melainkan pemburu mendekati.
Tindakan cemas mampu membawa maut.
Pengalaman Miro masih terlalu cetek.
Miro kini tahu kanggaru dewasa lebih laju dan mampu meninggalkan dingo.
Dingo muda ini patut mencari mangsa yang lebih perlahan dan lebih lemah.
Seperti anak kanggaru.
Atau ibu yang mengendong anak di dalam kantungnya.
Ini peluangnya.
Ibu ini dibebani anak yang lebih besar daripada Mala,
tetapi ia pantang menyerah sebelum berjuang.
Pada kelajuan ini, sukar baginya untuk membawa anaknya dengan selamat.
Daya tumpuan Miro tidak memadai.
Ia tidak berpengalaman dan mudah leka.
Kelemahannya ketara.
Miro perlu belajar berdikari.
Masanya sudah suntuk.
Ia akan meninggalkan kawanan dan memulakan keluarga sendiri.
Apabila detik itu tiba nanti, Miro perlu cekap memburu.
Anak kanggaru yang lari itu bertuah kerana masih hidup.
Itu pengajaran penting buat Mala.
Kantung Lowanna bukan lagi tempat perlindungan yang selamat.
Musim panas tiba di lembah ini.
Harinya panjang.
Rumputnya panjang dan keemasan.
Anak labah-labah melayang dengan bebenang sarang yang halus,
menyelaputi persekitaran dengan jaring sutera.
Sebulan sudah berlalu sejak Mala mengorak langkah cermat di luar kantung.
Kini bulunya berwarna kelabu pucat yang cantik,
tak ubah seperti ibunya.
Mala dilahirkan dalam keluarga kanggaru yang dikenali sebagai kawanan.
Mala yang paling kecil,
dan masih dalam proses mengenali saudara-maranya.
Setiap satu ahli keluarganya
mempunyai personaliti unik yang tersendiri.
Kanggaru berkomunikasi antara satu sama lain
menerusi bunyi ketikan dan dengusan.
Bamir, kanggaru jantan terbesar di lembah ini,
dan juga bapa Mala,
merupakan raja kawanan.
Telinga kirinya koyak akibat pergaduhan merebut takhta.
Sebagai raja, Bamir satu-satunya jantan
yang dibenarkan menggoda betina terang-terangan.
Apabila Bamir lalu,
jantan lain perlu tunduk dan batuk sebagai tanda hormat.
Bamir tidak segan silu mengingatkan yang lain tentang kuasanya.
Di pinggir kawanan, ada anak kanggaru berwarna perang yang lincah bernama Buru.
Buru yang hampir sebaya dengan Mala
giat mencari cabaran.
Meskipun Mala keberatan untuk meninggalkan kantung,
Buru pula aktif menerokai dunianya.
Malah, Buru sudah menguasai kemahiran melompat.
Masalahnya, Buru cuma ada satu kelajuan.
Pecutan deras tanpa henti.
Mala ingin duduk di dalam kantung sepanjang masa jika boleh,
tetapi itu bukan cara untuk belajar.
Kanggaru yang tidak tahu melompat
tidak akan terlepas daripada bahaya.
Kawanan itu berkongsi lembah ini dengan banyak jiran.
Ada rakan dan ada juga musuh.
Siapa yang Mala boleh percaya?
Di bawah permukaan lembah,
tinggallah haiwan yang cuba dielak oleh kanggaru.
Ini Warrin, si wombat.
Si jiran yang garang.
Selepas rutin menggarunya setiap pagi,
tibalah masanya untuk Warrin memulakan aktiviti.
Seperti kebiasaan wombat, Warrin tinggal sendirian.
Warrin sangat melindungi kawasan tersayangnya.
Warrin tidak bertolak ansur dengan penceroboh.
Oleh itu, hari ini Warrin benar-benar terganggu.
Penceroboh telah memasuki kawasannya,
menikmati rumput Warrin.
Berlagak seperti tuan rumah.
Amat menyakitkan hati.
Warrin perlu mengajar pendatang baharu itu cukup-cukup.
Kasihan Warrin.
Tak semua haiwan ada keluarga sebagai tempat bergantung
untuk melindunginya.
Tatkala matahari tegak di atas kepala, suhu melonjak tinggi.
Kanggaru menjilat tangannya untuk menyejukkan badan.
Kemudian, masa untuk berehat.
Namun, tidurnya cuma beberapa minit pada satu masa,
sebelah telinga sentiasa peka dengan kedatangan bahaya.
Mala sedang mempelajari erti pelbagai bunyi.
Kicauan merdu bertalu-talu
menandakan semuanya sejahtera.
Walau bagaimanapun, pekikan kasar merupakan amaran.
Helang ekor baji.
Burung ini telah menyambar arnab.
Dengan rentang sayap melebihi tujuh kaki, ia mampu menyerang kanggaru dewasa.
Buru tidak sedar sama sekali.
Si helang sedang memburu.
Sambil meluncuri udara panas di langit,
helang ini mencari sasaran.
Anak kanggaru yang masih mentah mudah dijadikan habuan.
Mujurlah pasukan pemantau sentiasa berjaga-jaga.
Untuk melindungi kawasannya, burung murai dan raven
akan menghalau helang hingga ke sempadan lembah.
Mala melihat betapa pentingnya kepekaan terhadap dunia di sekelilingnya.
Lain kali, ada kemungkinan Buru tidak mendapat peluang kedua.
Semasa siang yang berpanjangan,
udara musim panas dipenuhi serangga menggigit.
Berjuta-juta ekor banyaknya.
Cukup untuk membuat kanggaru naik gila.
Mala tidak tahu cara untuk mengelak daripada pelesit kenit itu.
Namun, ada satu makhluk kecil yang mampu membantu kanggaru.
Ini Willie, burung kipasan kebun.
Serangga bersayap yang sedap benar-benar membuka selera Willie.
Masalahnya, ia sukar ditangkap,
tetapi Willie ada taktik tersendiri.
Semasa kanggaru ke sana ke sini,
serangga pun turut bergerak.
Willie hinggap di atas kanggaru,
menyambar tepat pada masanya.
Untuk mengawal makhluk perosak,
Mala telah membuat kawan baik yang baharu.
Musim luruh menjelang.
Hari semakin pendek.
Ketika tirai malam berlabuh,
terlihatlah dunia baharu yang menakjubkan.
Di bawah cahaya bulan,
lembah ini disulami warna-warni pemandangan dan bunyi-bunyian aneh.
Mala mula memahami peraturan dunianya.
Serta bahayanya.
Namun begitu, banyak yang belum diterokainya.
Cukup untuk menjentikkan rasa berani pada jiwa anak kanggaru yang gementar.
Suasana baharu menjelma di depan Mala.
Kulat bercahaya mekar menjadi payung ajaib.
Hutan ini bermandikan cahaya kehidupan.
Tersembunyi nun jauh di dalam gua,
ulat kalimantang bersinar dalam kegelapan.
Lautan cahaya yang berkelipan.
Setiap satunya menghasilkan cahaya sendiri.
Namun, ada sesuatu yang lebih aneh boleh dilihat jauh di dalam hutan.
Bayang-bayang cahaya bulan mengubah pemandangan.
Termasuk banyak makhluknya.
Sisik dan bulu menyerap cahaya ultraungu
untuk mencipta warna baharu yang terang.
Tompokan merah jambu pada dada quoll.
Atau kakaktua dengan jambul neon.
Fenomena yang luar biasa ini
hanya ketara di hutan yang mengelilingi lembah Mala.
Apabila fajar menyingsing, Mala umpama anak kanggaru baharu.
Si kecil ini mula selesa membawa diri
dan memiliki keyakinan untuk menikmati dunia di luar kantung ibu.
Namun, ini cuma langkah pertama.
Tinggal enam bulan lagi sahaja sebelum Mala hidup sendiri.
Masih banyak yang perlu dipelajari.
Dengan ketibaan musim luruh,
berakhirlah musim panas yang membahang dan memenatkan.
Buru tercengang memerhatikan fenomena baharu yang dipanggil kabus.
Suasana telah berubah.
Cuaca sejuk menandakan permulaan musim tinju.
Buru teringin mengambil bahagian.
Ada beberapa gerakan yang perlu dikuasai.
Gerakan kunci leher.
Bergomol.
Bergelut dengan kuku yang tajam tak terkata.
Namun, senjata utama kanggaru paling sukar untuk dikuasai.
Tendangan padunya mampu mematahkan tulang.
Buru belajar bahawa tendangan tepat memerlukan kekuatan dan keseimbangan.
Pada usianya, Buru masih mengasah kemahiran.
Namun, ia perlu meninggalkan kawanan nanti
dan bertarung untuk kedudukan teratas.
Raja Bamir pernah melalui pengalaman yang sama…
selepas bertahun-tahun bertinju untuk menaiki takhta.
Kini, Bamir hanya berlawan jika ada yang berani mencabar raja.
Ada seekor kanggaru muda di ambang dewasa
yang percaya mahkota itu miliknya.
Lihat sahajalah gayanya dengan kanggaru betina.
Namanya Doan.
Bamir menegangkan kaki sambil berjalan untuk memberi amaran berundur.
Seandainya Doan enggan tunduk,
Bamir perlu berlawan dengannya.
Buru menyaksikannya dari jarak dekat.
Bamir cuba mengunci leher Doan, tetapi gagal menghempaskannya ke tanah.
Bamir mencuba lagi.
Percaturan yang silap,
tetapi ia belum berakhir.
Kesilapan memalukan oleh Doan menamatkan pertarungan.
Bamir meraikan kemenangannya.
Mahkota masih kekal miliknya buat masa sekarang.
Sudah tiga bulan berlalu sejak Mala menjejakkan kaki di luar.
Mala tidak lagi muat di dalam kantung ibunya.
Mala mengenal pasti denai dan jalan pintas terbaik
yang silang-menyilang di lembah ini sejak ribuan tahun lalu.
Setibanya di puncak bukit,
Lowanna mengajar Mala supaya berhenti, melihat dan mendengar.
Bagi kanggaru yang memasang telinga,
kedengaran bisikan amaran dari celah pokok.
Bau yang dibawa angin.
Bunyi sayup-sayup di kejauhan hutan.
Dingo datang.
Mala keliru dalam pemburuan mencemaskan.
Terpisah daripada Lowanna.
Mala sesat.
Selepas kegagalan lalu,
Miro nekad untuk berjaya kali ini.
Kanggaru yang bertempiaran menyukarkan Miro untuk memilih sasaran.
Seekor kanggaru memilih untuk tidak lari.
Raja kawanan, Bamir, mempertahankan kedudukannya.
Kanggaru sebesarnya mampu membuat tendangan maut.
Dingo perang ini mengambil risiko besar.
Bantuan kawanannya diperlukan,
tetapi semuanya berada di tempat lain.
Miro membuat satu lagi pilihan yang salah,
kanggaru betina dewasa.
Pilihannya ialah sasaran yang amat sukar.
Sekali lagi, Miro ketinggalan.
Mala juga membuat kesilapan yang merugikan.
Kanggaru betina lain ada anak sendiri untuk dijaga.
Mala hanya berpeluang untuk selamat dengan menjejaki bunyi dan bau Lowanna.
Satu-satunya yang diperlukan oleh anak kanggaru ialah ibunya.
Kawanan dingo masih terus memburu.
Bamir bertahan setakat ini.
Namun, ahli kawanan sudah terdengar panggilan dingo perang itu.
Semuanya mengepung Bamir.
Dingo jarang-jarang menyerang kanggaru yang paling kuat.
Apakan daya, Bamir yang gagah pun tidak mampu melawan selamanya.
Kawanan kanggaru ini kehilangan raja.
Mala masih belum menemui ibunya.
Mala mencari…
dan terus mencari.
Akhirnya,
bau yang dikenali.
Kali ini memang ibunya.
Udara sejuk yang terperangkap oleh pergunungan sekeliling
terkumpul di lembah.
Tanahnya mula membeku.
Semasa musim sejuk tiba,
kematian Bamir menyebabkan lembah ini tidak beraja.
Kawanan ini terumbang-ambing.
Dunia Mala bergolak dari pelbagai segi.
Lowanna membesarkan anak baharu di dalam kantungnya.
Mala sudah menjadi kakak.
Susu Lowanna tidak mencukupi untuk dikongsi.
Masanya serba tak kena untuk Mala.
Ibun musim sejuk menusuki daun, malahan sel rumput.
Merosakkannya dari dalam.
Dalam kedinginan yang menggigit tulang, makanan sukar didapati.
Rumput yang Mala terpaksa makan bakal kehilangan khasiatnya.
Banyak anak kanggaru takkan berjaya mengharungi musim sejuk.
Bagi dingo, ini makanan mudah.
Kawanannya ada banyak mulut yang perlu disuap.
Generasi pejuang baharu.
Anak dingo ini bakal memburu pada musim bunga
apabila kebanyakan anak kanggaru keluar dari kantung.
Akan tetapi, ada yang hilang.
Miro tidak lagi dialu-alukan oleh kawanannya.
Buat kali pertama, Miro sendirian.
Dengan kelahiran anak dingo baharu,
Miro telah diusir pergi.
Tanpa sokongan keluarganya, masa depannya tidak menentu.
Musim sejuk masih panjang lagi.
Salji tebal melitupi pergunungan yang melingkungi lembah Mala setiap tahun.
Lembah ini selalunya terpelihara daripada cuaca buruk,
tapi iklim Bumi semakin sukar dijangka.
Kawanan ini terperangkap dalam ribut salji.
Doan yang gagah pun terpaksa berlindung.
Mala perlu kuat semangat untuk bertahan sehingga musim bunga.
Kawanannya perlu berikhtiar untuk hidup sehinggalah musim sejuk berakhir.
Musim bunga pun tiba.
Mala berjaya mengharungi musim sejuk pertamanya.
Selepas lapan bulan meninggalkan kantung,
Mala kini semakin berdikari.
Adiknya Dura membolot semua perhatian Lowanna.
Penampilan Buru semakin mirip kanggaru jantan dewasa.
Akibat bosan bertinju dengan ibunya,
Buru kini berlawan dengan kanggaru jantan muda.
Makanan untuk kawanan ini melimpah ruah.
Ada serba-serbi habuan untuk dinikmati
yang tidak memerlukan banyak usaha.
Namun, Mala menyedari bahawa cuaca panas menyebabkan gatal-gatal.
Bulu tebal yang diperlukan semasa musim sejuk digaru hingga gugur.
Seluruh kawanan mengubah penampilan agar sesuai dengan musim bunga.
Willie, burung kipasan kebun yang pandai mencari kesempatan
memanfaatkan peluang untuk mengumpul bahan bagi sarangnya.
Dibina daripada anyaman rumput dan sarang labah-labah,
sedikit bulu lembut akan menjadikannya lebih selesa.
Ia sudah menarik perhatian seekor burung betina.
Tidak lama lagi, Willie mungkin ada keluarga untuk dijaga.
Doan juga tergerak hati untuk memikat.
Sudah lama Doan menunggu detik ini.
Namun, dengan ketiadaan Bamir dan takhta yang menjadi rebutan,
banyak calon menjadi pesaingnya.
Seekor kanggaru betina muda sudah mampu bunting.
Doan jantan pertama yang mengajaknya mengawan.
Akan tetapi, si betina belum sedia untuk bersetuju.
Ia melompat ke seluruh lembah untuk menayang diri,
kalau-kalau ada jantan yang lebih tegap dan menarik.
Keupayaan Doan akan diuji.
Jantan lain rasa ada peluang yang cerah lalu turut serta mengejar.
Ini dikenal sebagai barisan mengawan.
Kanggaru betina akan memilih jantan yang mengepalai barisan.
Jika Doan boleh terus mendahului,
inilah masa untuknya menobatkan diri sebagai raja.
Perebutan kedudukan teratas
menarik semua jantan di lembah ke sini.
Kanggaru betina asyik membelok dan berpusing,
membuatkan pendahulu dalam kalangan jantan bertukar-tukar.
Persaingan kian sengit.
Kanggaru betina berlindung di celah batu.
Doan keletihan, tetapi hal ini terlalu penting.
Doan mula menumbangkan lawannya.
Kanggaru jantan muda mula bergaduh.
Kanggaru betina itu nekad
untuk tidak mengawan dengan budak mentah yang angkuh.
Jadi, ia melarikan diri dengan licik.
Doan tidak ditinggalkan dengan tangan kosong.
Prestasinya hari ini
membolehkannya memenangi mahkota.
Suatu hari nanti, Mala pula akan mengambil bahagian.
Buru akan pergi lebih awal.
Dunia dewasa memanggil-manggil.
Tidak lama lagi, Buru akan meninggalkan lembah ini.
Begitulah adatnya bagi kanggaru jantan muda.
Seluruh lembah ini meraikan nikmat musim bunga.
Masa untuk kasih sayang dan kehidupan baharu.
Namun begitu, Warrin masih berwaspada.
Kawasannya tidak dicerobohi lagi setakat ini.
Namun, tak salah jika berhati-hati.
Aduhai.
Masalah tiba.
Jangan takut.
Warrin benar-benar bersedia.
Wombat ini telah berlatih dan tahu langkah sepatutnya.
Tunggu sebentar.
Pencuri rumput ini tampaknya berbeza.
Mungkinkah…
Sungguh tidak disangka-sangka!
Ini wombat betina.
Hidup ini penuh dengan kejutan.
Jiran yang garang ini telah menemui cinta sejati.
Mala pula yang bersendirian
tanpa perlindungan ibunya.
Buat kali pertama pada usia mudanya, Mala benar-benar sendirian.
Miro sudah meninggalkan kawanannya dan berdikari selama tiga bulan.
Dingo ini juga tiada tempat bergantung.
Miro tidak boleh terus membuat kesilapan.
Bagi Miro dan Mala,
pengalaman selama 12 bulan ini sebenarnya menjurus ke detik ini.
Mala dan Miro kini bersaing satu lawan satu.
Miro fokus sepenuhnya.
Batas kemampuan Mala benar-benar diuji.
Tiada persaingan lebih hebat
daripada persaingan antara pemburu dan buruannya.
Miro didorong oleh nafsu semula jadi,
iaitu kelaparan.
Namun begitu, Mala didorong oleh sesuatu yang lebih mendalam.
Semangat untuk terus hidup.
Nasib tidak menyebelahi Miro hari ini.
Walau bagaimanapun, dengan ketabahan dan keazaman,
akhirnya Miro akan menjadi pemburu yang handal.
Sama seperti bapanya.
Mala berjaya melawan yang mustahil dan menyambut detik penting.
Satu tahun di luar kantung.
Anak kanggaru yang lahir baru-baru ini keluar dari kantung,
masih kekok melompat-lompat,
seperti Mala dahulu.
Zaman itu seolah-olah telah lama berlalu.
Suatu hari nanti, Mala akan menurunkan ilmu yang dipelajari kepada anaknya.
Adat resam kanggaru
yang kekal tidak berubah sejak zaman-berzaman.
Di lembah rahsia yang ajaib dan penuh pesona ini.
Terjemahan sari kata oleh F. Zainal